<classify> Simba ni kama wamemaliza mchakato wa usajili kwa wachezaji wao kwaajili ya msimu mpya wa Ligi Kuu Soka Tanzania Bara, michuano mingine ya ndani pamoja na Ligi ya Mabingwa Afrika. Tayari idadi ya wachezaji walioachwa, waliobakishwa na wapya waliosajiliwa kutoka vilabu vingine vya ndani na nje ya nchi wamewekwa wazi licha kwamba zoezi hilo halijafanywa rasmi. Katika orodha ambayo imevuja, inaonekana majina ya nyota kadhaa waliokuwa nao msimu uliopita hawapo tena ikiwemo wale wa kimataifa. Kuna baadhi ambao wanajulikana kwamba hawatakuwa na Simba tena kama Mghana James Kotei ambaye amesajiliwa na Kaizer Chiefs ya Afrika Kusini, lakini kuna wengine bado mpaka sasa mashabiki wa timu hiyo hawajua hatima yao. Katika orodha hiyo, jina la Emmanuel Okwi halipo. Lakini si tu la Okwi, bali pia Haruna Niyonzima, Asante Kwasi, Nicolas Gyan, Deogratius Munishi Dida, Said Mohammed Nduda pamoja na Mohammed Rashid Imeelezwa kuwa hii ndiyo orodha kamili ya majina ya wachezaji wa Simba yaliyotumwa CAF kwa ajili ya Ligi ya Mabingwa Afrika. MAKIPA 1. Aishi Manula2. Beno Kakolanya3. Ally Salim MABEKI 4. Shomari Kapombe5. Pascal wawa6. Erasto Nyoni7. Mohammed Hussein8. Gadiel Michael9. Gervas Fraga Vieira10.Yusuf Mlipili11. Traitone da Silver12. Kennedy Wilson VIUNGO 13. Jonas Mkude14. Muzamir Yassin15. Clatous Chama16. Sharaf Eldin Shiboub17. Said Ndemla18. Francis Kahata19. Hassan Dilunga STRIKERS 20. Meddie Kagere21. John Bocco22. Rashid Juma23. Ibrahim Ajibu24. Deo Kanda25. Wilker Henrique da Silver26. Miraji Athumani  <topic>: MICHEZO 